पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में क्षेत्र के कई युवाओं ने भी गरीब परिवार का मदद का हाथ बढ़ाया है। उन्हीं में से एक युवाओं में से एक राजेश हालदार है, जो स्वयं के खर्चे से ऐसे परिवार की मदद करना शुरू किया था। अब उनके इस अभियान को लोगों का समर्थन भी मिल रहा है और कई लोगों ने आगे बढ़ उनकी मदद भी की है। इससे वे और अधिक परिवारों को मदद कर रहे है। वर्तमान में कोरोना का प्रकोप नगर से अधिक ग्रामीण अंचल में दिख रहा है।
पखांजूर के आस पास के गांव में बड़ी संख्या में कोरोना के मरीज है और गांव के अधिकांश मरीज गरीब परिवार के हैं। ऐसे में उन्हें मदद की अधिक जरूरत है, लेकिन इन इलाकों में लोगों की मदद नहीं पहुंच पाती। इस कारण परिवारों को परेशान होना पड़ता है। ऐसे में इन परिवार की मदद की जिम्मेदारी नगर के युवा राजेश हालदार ने संभाली है। वे ऐसे परिवार जिन्हें कोरोना के चलते घरों में रखा गया है। उन परिवारों के घर निशुल्क सब्जी, चावल आदि की व्यवस्था कर रहे हैं ताकि उन्हें घरों से न निकलना पड़े। राजेश हालदार ने बताया पखांजूर में तो ऐसे परिवार को कहीं न कहीं से मदद मिल ही जाती है, लेकिन ग्रामीण अंचल के उन गरीब परिवारों को बड़ी परेशानी है, जो रोजी मजदूरी कर अपना घर चलाते हैं। लॉकडाउन के बाद उन परिवार के किसी सदस्य को कोरोना हो जाए, तो पूरा परिवार घर में कैद हो जाता है। ऐसे में उन परिवारों को बड़ी परेशानी का सामना करना पड़ता है। ग्रामीण अंचल में न ही कोई सब्जी वाला जाता और न ही इन परिवारों को कोई मदद मिल पा रही है। ऐसे में सोशल मीडिया के माध्यम से ऐसे लोगों की मदद के लिए हाथ बढ़ाया।
अब तक 43 से अधिक परिवारों की वे सहायता कर चुके हैं। उनके इस काम के अच्छे परिणाम भी आ रहे हैं। अब तो और कई युवा इस कार्य में उनका सहयोग कर रहे हैं। कई आर्थिक मदद कर इस कार्य को आगे बढ़ा रहे हैं। वर्तमान में पखांजूर के आस पास के गांव में पांच सौ से अधिक कोरोना संक्रमित घर में आईसोलेट हो अपना इलाज करा रहे हैं। ऐसे में उनकी यह मदद गरीब परिवार के लिए बड़ी सहायता साबित हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn